open-index/open-wikipedia-markdown huggingface dataset:
Range Rover Sport

**Range Rover Sport** er en SUV fra den britiske bilmerket Land Rover med firehjulstrekk. Modellen har sitt utspring i konseptbilen Range Stormer, vist på bilder i 2004. Land Rover kaller bilen en «sportstourer».

## Teknikk

Bilen er bygget på plattformen til Discovery 3, kalt *T3*.  Den er kortet inn noe.

Motoralternativene er en kompressormatet 4.2-liters V8 på 390 hk, en 4.4-liters V8-bensinmotor på 300 hk og en 2.7-liters V6 turbodiesel på 190 hk.  Bensinmotorene er fra Jaguar og dieselmotoren er den samme som brukes i Discovery 3.

Modellen fås kun med sekstrinns automatgirkasse fra ZF og reduksjonskasse.  Senterdifferensialen varierer kraften mellom fram- og bakaksel elektronisk.  Den har også automatisk låsing.

Bilen har elektronisk styrt, krysskoblet fjæringssystem og et krengningsstabilisering kalt Dynamic Response som er standard på kompressormodellen.

## Konkurrenter
Range Rover Sport sine nærmeste konkurrenter er de mest sportslige utgavene av BMW X5 og Porsche Cayenne.

## Se også
*Range Rover

## Kilder
*Land Rover Enthusiast juni 2005: *At last! Driving impression, Range Rover Sport*

## Eksterne lenker
* 
* Norsk Land-Rover Klubb
* Test av bilen på DinSide.no
* Omtale av konseptbilen Range Stormer
Rondanestien

**Rondanestien** er en oppmerket tursti, som strekker seg fra Akerselvas munning til Hjerkinn. På turen passerer den blant annet Åstkjørkja på Øyerfjellet.

Rondanestien ble etablert i 2003 av Den Norske Turistforening, i samarbeid med Miljøverndepartementet.

## Se også
*Jotunheimstien

## Eksterne lenker
* Rondanestiens hjemmeside
Bjørnhollia

**Bjørnhollia** er en bemannet turisthytte i østre Rondane, eid og drevet av Den Norske Turistforening (DNT). 

Fra 1714 hadde gårdene Loftsgård, Øvre Dale og Øvre Veggem i Sel, rett til sæterdrift i området. 

Bjørnhollia hadde diverse eiere frem til 1941, da det ble kjøpt og ombygd av DNT. Bygget stod ferdig i 1947 med 24 senger (basert på et modifisert utkast av arkitektene Henrik Nissen d.y. og Gunnar Brynning), samt en kjerreveg til Atnsjøen. Fra 1959 ble stedet drevet av Jenny og Hans Øyen. Det ble bygget traktorveg fra *Gammelgarden* til hytta i 1966, og fra 1972 ble Bjørnhollia drevet av Storm Øyen. I dag har den 90 sengeplasser og bestyres av Beate Øygarden og Svein Aaseng, Heidal i Sel. 

Om sommeren er det sæterdrift.

Nær ved Bjørnhollia er det funnet flere fangstgroper.     

## Referanser
Grimsdalshytta

**Grimsdalshytta** er en bemannet turisthytte i Rondane, eid og drevet av DNT Oslo og Omegn som er medlemsforening av Den Norske Turistforening. Grimsdalshytta markerte 100 år i 2023.

Hytta ble ombygd i 2008. Etter ombyggingen ble det universell utforming i nybygget.

Hytta er betjent i påske- og sommersesongen. 

Fra 2016 til 2022 var Sonja Rykhus og Rune Sundt vertskap på Grimsdalshytta, og fra høsten 2022 ble Hans Christian Johnson er ny bestyrer. Rykhus og Sundt ble vertskap for Finsehytta. 

## Eksterne lenker
* Den Norske Turistforening ''Grimsdalshytta''
* Nettside Grimsdalshytta https://grimsdalshytta.dnt.no/
Storronden

**Storronden** er et fjell i Rondane, i Sel kommune i Innlandet. Fjellet har en høyde på  meter over havet og er den høyeste toppen i Sel kommune. Fjellet kan bestiges via oppmerket sti fra turisthytten Rondvassbu, og denne turen beregnes å ta rundt fire timer opp og rundt to og en halv time ned.

Berggrunnen består av metasandstein.

## Referanser




## Eksterne lenker
*  Turrapporter og bilder.
*  Turrapporter og bilder.
City of Men

***City of Men*** (på portugisisk **Cidade dos Homens**) er en brasiliansk tv-serie, som bygger på den populære filmen City of God. Serien gikk på Rede Globo fra 2002 til 2005. Den er laget av de samme folkene, og noen av skuespillerne var også med i filmen. Den var veldig populær i Brasil, og hadde rundt 35 millioner seere. Det har kommet tre sesonger av serien, og tilsammen fjorten episoder. Det lages nå en film, for å avslutte det hele.

Serien følger Acerola (Douglas Silva) og Laranjinha (Darlan Cunha) i favelaen The Hill (Bakken), og ser dypere på livet i slummen enn det City of God gjorde.

NRK2 viste serien våren 2006.

## Episoder

### Sesong 1
# *The Emperor's Crown*.
# *The Man's Brother In-Law*. Søsteren til Acerola går ut med gjenglederen, noe som igjen gir Acerola mer makt. Da forholdet til søsteren går dårlig, blir det verre med respekten.
# *The Post*. Laranjinha og Acerola blir satt til å levere posten i favelaen, og for å gjøre ting enklere lager de kart og gatenett i Bakken. Etterhvert får politiet tak i kartet, og guttene må svare for sjefen av gjengen.
# *Uólace & João Victor*.

### Sesong 2
# *Saturday*. Lørdagen tilbringes på diskoteket. Laranjinha prøver å få seg fire damer, mens Acerola er med i en dansekonkurranse for å få en annen dame.
# *The Two On Their Way To Brasilia*. Acerola må levere et brev til den brasilianske presidenten Lula.
# *It Has To Be Now*. Favelaen er stengt, og guttene er på stranda. Målet er å ikke være jomfru lenger.
# *The Ordinares*. Acerola redder en rik gutt fra å drukne. De (og vennene deres) henger sammen hele sommeren.
# *Hot Spot*. Søskenbarnet til Laranjinha er høyt oppe i gjengen, men vil ut. Acerola og Laranjinha hjelper til.

### Sesong 3
# *A Estréia*. Handler om guttenes første seksuelle opplevelser.
# *Foi Sem Querer*. Kjæresten til Acerola blir gravid, og han må gjøre et valg.
# *Vacilo é um Só*. Acerola må finne seg jobb, for å forsørge ungen, mens Laranjinha ender opp blant narkodealerne, og får problemer.
# *Hip Sampa Hop*. Guttene drar til São Paulo, og møter på hiphop-kulturen der.
# *Pais e Filhos*. Laranjinha leter etter faren sin.

## Referanser


## Eksterne lenker
*
Rita Sletner

**Rita I. Sletner** (født 3. juni 1960) er en norsk politiker (V). Hun var assisterende generalsekretær i Venstre fra 2005 til 2010.

Fra 2016 er hun ansatt som leder for Nav i Eidsberg, etter å ha vært teamleder samme sted fra 2010.  Hun ble valgt inn i kommunestyret i Eidsberg som representant for Venstre i 1995, og ble gjenvalgt de påfølgende periodene. I 2007 ble hun Venstres gruppeleder i kommunestyret. Hun innehar også vervet som leder av Venstres valgkomité.

Sletner var statssekretær i Justisdepartementet i Kjell Magne Bondeviks andre regjering fra 2001 til 2005. Hun var også partiets førstekandidat i Østfold i valgene i 2001, 2005 og 2009, uten å komme inn på Stortinget. Sletner var leder av det regjeringsoppnevnte Voldtektsutvalget som leverte sin innstilling til regjeringen 24. januar 2008 (NOU 2008: 4 Fra ord til handling). Fra 2008 til 2010 var hun styreleder for stiftelsen Fellesskap mot seksuelle overgrep (FMSO).

## Referanser


## Eksterne lenker
*
World Taekwondo

**World Taekwondo** (**WT**), frem til juni 2017 kjent som **World Taekwondo Federation** (**WTF**), er det største internasjonale særforbundet for taekwondo med 209 medlemsnasjoner. World Taekwondo ble opprettet i 1972, og styrer det idrettslige innen taekwondo. 

For å styre graderinger og andre aspekter som ikke er direkte rettet mot konkurranser ble det sentrale Kukkiwon opprettet. Kukkiwon ligger i Seoul i Sør-Korea. 
WT er et såkalt "all-style"-forbund. Det finnes derfor flere ulike taekwondo-stilarter i WT.

Alle medlemmer følger like konkurranseregler i internasjonale mesterskap som EM, VM, OL og lignende, hvor kampene er basert på fullkontakt.

WT er det eneste taekwondoforbundet som er godkjent av Den internasjonale olympiske komité. 

De første olympiske leker (oppvisningsgren) i taekwondo ble holdt i 1988 i Seoul og i 1992 i Barcelona. Taekwondo ble en fullverdig offisiell olympisk gren fra og med sommer-OL i Sydney 2000, hvor norske Trude Gundersen tok sølv. 

I dag praktiseres taekwondo av ca. 70 millioner mennesker fordelt på 208 medlemsnasjoner i WT.

## Referanser


## Eksterne lenker
*
Klitoridektomi

**Klitoridektomi** er en form for kjønnslemlestelse der den ytre delen av klitoris fjernes delvis eller helt. Klitoridektomi praktiseres sjelden i vestlige kulturer og ses ofte der på som både unødvendig og skadelig, men er relativt vanlig i deler av Afrika sør fra Sahara, da spesielt i de muslimske delene av Øst-Afrika, de kurdiske områdene av Irak og Iran, samt på Den arabiske halvøy.

I vesten er det kjent tilfeller av frivillig klitoridektomi innen subkulturer. Bakgrunnen for dette er dels en offertanke, og dels ønsket om at andre erogene soner vil bli mer følsomme dersom muligheten for stimulans av klitoris forsvinner. Det amerikanske forsikringsselskapet «Blue Cross Blue Shield» betalte rutinemessig for klitoridektomi frem til 1977, men antallet amerikanske kvinner som ble utsatt for dette inngrepet i sin barndom, er aldri blitt kartlagt. I henhold til lov av 15.12.1995 er det forbudt å omskjære kvinner i Norge.

En prosedyre som gir tilnærmet samme effekt ved at man kutter nerven til området ble brukt i enkelte land på begynnelsen av det 20. århundre, spesielt USA og Australia, for å hindre masturbasjon blant kvinner på institusjoner. I USA er det også rapportert tilfeller av elektrisk kauterisering av klitoris på mentalpasienter så sent som i 1950, også dette for å hindre masturbasjon. 

## Referanser


## Se også
* Kjønnslemlestelse
* Infibulasjon
Nyborg (andre betydninger)

**Nyborg** kan vise til:

*Nyborg – en by på øya Fyn i Danmark
*Nyborg (Bergen) – et område i Åsane bydel i Bergen
*Nyborg (Trondheim) – et område i Trondheim
*Nyborg handelssted  - handelssted i Nesseby i Finnmark
*Nyborg Volleyballklubb – en volleyballklubb i Bergen
*Nyborg (Norrbotten) – et sted i Sverige
Bjørn Otto Bragstad

**Bjørn Otto Bragstad** (født 1971) er en norsk tidligere fotballspiller. 

Bragstad startet seniorkarrieren i , dit han kom fra  foran 1989-sesongen. Han spilte 194 seriekamper og scoret 26 mål for Rosenborg. Særlig de siste sesongene utgjorde han et utmerket stopperpar sammen med Erik Hoftun, og var sentral i Rosenborgs suksess i Europa. 
Sommeren 2000 signerte Bragstad fireårskontrakt med den engelske Premier League-klubben  som betalte Rosenborg 19,3 millioner kroner i overgangssum. I september 2001 spilte han tre kamper for  under et låneopphold, som ble avsluttet tidligere enn planlagt. Etter at Bragstad ble enig med Derby om en sluttpakke mot slutten av 2002, signerte han i januar 2003 for den østerrikske klubben Bregenz. Bragstad lyktes ikke så bra i engelsk fotball, men gjorde det atskillig bedre i Østerrike. 

Bragstads største styrke var kanskje hodespill. Han var midtstopper og fikk bokført 15 landskamper for . Han var også med i norges EM-tropp i 2000.

Han la opp som fotballspiller sommeren 2004.

Bragstad innehar fjerdeplass blant de mestvinnede fotballspillere i Norge‎ med ti seriemesterskap og tre cupmesterskap.

Bragstad er oppvokst på Risvollan i Trondheim.

## Spillerstatistikk

 Kun seriekamper.

## Referanser


## Eksterne lenker
* 
* Profil hos Rosenborg BK
Vestmarka (Oslomarka)

**Vestmarka** er en del av Oslomarka mot sørvest, som ligger i kommunene Bærum, Asker og Lier. I vest avgrenses Vestmarka av Holsfjorden og Lierdalen. Ringeriksveien/E16 over Sollihøgda danner grensen mot Krokskogen i nord, og det gamle kulturlandskapet langs Isielva og Sandvikselva i vestre Bærum skiller Vestmarka fra Bærumsmarka i nordøst. I sørøst og i sør danner de bratte åssidene ned mot det lavereliggende kulturlandskapet på Lierskogen og i Asker Vestmarkas grense, og skiller Vestmarka fra Kjekstadmarka. 

Stedsnavnet *Vestmarka* ble lansert av Elling Holst i turistforeningens årbok for 1896: 

Vestmarkas høyeste punkt er Kraftkollen (481 moh) nordøst for Tranby, i det sørvestre hjørnet av marka. Fra Kraftkollen går en tydelig åsrygg mot nordøst, med toppene Bøåsen, Furuåsen og Bergsåsen – alle over 400 moh. I forlengelsen av denne åsryggen, på den andre siden av Semsvannet, ligger Skaugumsåsen som Vestmarkas utpost mot sørøst.  

De største vannene inne i Vestmarka er Lille Sandungen, Store Sandungen og Asdøltjern i sør, og Svartvann i nord. I tillegg ligger Stovivannet og Semsvannet i Vestmarkas randsoner  mot øst og sørøst. Både Sandvikselva, Neselva, Askerelva, Åroselva, Lierelva og Drammenselva har deler av sine nedbørsfelt i Vestmarka.

Det meste av Vestmarka er dekket av barskog, med mye gran og innslag av furu på kollene. Fra gammelt av brukte gårdene i bygdene rundt Vestmarka denne skogen aktivt som utmark, til seterdrift, beite, sanking, jakt, hogst, torvskjæring og kølabrenning. Dette gjaldt ikke minst gårdene rundt Semsvannet i Asker, hvor Vestmarka utgjorde en viktig del av driftsgrunnlaget for både storgårder og husmannsplasser. Livet i og rundt Vestmarka er beskrevet og forklart i en serie på tre illustrerte bøker utgitt av Asker og Bærum historielag rundt år 2000, som nå er fritt tilgjengelig på nett i digital utgave fra Nasjonalbiblioteket (se under). 

I dag er Vestmarka et mye brukt utfartsområde for friluftsliv både sommer- og vinterstid, med tilrettelegging fra kommunene, turistforeningen og skiforeningen. Det er en rekke turisthytter og andre serveringssteder i og rundt Vestmarka. 

## Litteratur
* 
* 
* 

## Kilder


## Eksterne lenker
* Vestmarka på norgeskart.no
* Vestmarkas oppslag på ut.no
* Skiforeningens presentasjon av Vestmarka i Markadatabasen
* Markaloven på lovdata.no, med det offisielle kartet i vedlegg
Kjekstadmarka

**Kjekstadmarka** er en del av Oslomarka, og ligger sør for Vestmarka i kommunene Asker og Lier. 

Kjekstadmarka avgrenses av Lierskogen og Askerbørskogen i nord, Heggedal, Spikkestadbanen og Røyken i øst og sør og Lierdalen i vest. Utmarksområdets høyeste punkt er Brennåsen (361 moh). 

DNT har en ubetjent hytte, Småvannsbu, 2,5 km sør for Dikemark. Gui Sportsklubb sin hytte, Blåfjellhytta, ligger 2,5 km sørvest for Heggedal og 3 km nord for Røyken. ROS-hytta til Idrettslaget Røyken og Spikkestad ligger 3,5 km nord for Spikkestad. 

## Litteratur

## Eksterne lenker
* Presentasjon av Kjekstadmarka på ut.no
* Skiforeningens presentasjon av Kjekstadmarka
* Turforslag i Kjekstadmarka fra DNT Oslo Oslo og Omegn
* Biofokusrapport 2009-23 : Naturverdier ved Dikemark og Vardåsen i Asker kommune
Bærumsmarka

**Bærumsmarka** er et område i Bærum kommune i Akershus, som regnes som en del av Oslomarka. Bærumsmarka har et areal på omtrent 63 kvadratkilometer, og avgrenses av tettbebyggelsen i Bærum i sør, Sørkedalen i øst, Lommedalen i vest og Krokskogen i nord. Geologisk tilhører området Oslofeltet, og Bærumsmarka faller omtrent sammen med Bærumskalderaen. 

Bærumsmarka er et populært turområde, og det finnes flere serveringssteder for turister i området. Vensåsseter, Haslumseter, Brunkollen, Nygård, Gardlaus, og KIF-hytta har servering sommer og/eller vinter. Den Norske Turistforening driver «barnas tursted», Sæteren Gård, med aktiviteter, klatretårn, servering og overnatting.

De største toppene er Tjæregrashøgda (485 moh), Skutehøgda (359 moh), Norde Kolsås (380 moh), Lille Kolsås (290 moh), Gråmagan (296 moh) og Søndre Kolsås (342 moh).

I 1985 ble foreningen Bærumsmarkas Venner dannet. Foreningen arbeidet for å bevare Bærumsmarka mot fremtidig utbygging og fremme bruken av Bærumsmarka. Lokalhistorikeren Trygve Christensen var første leder av foreningen. Den ble nedlagt i 2013.

__NOTOC__
## Se også
* Mark (grenseområde)

## Referanser

 


## Litteratur
*Trygve Christensen: *Bærumsmarka før og nå*. Eget forlag Oslo 1999. ISBN 82 992916 2 3

## Eksterne lenker
* Skiforeningens presentasjon av Bærumsmarka i Markadatabasen
Kaliumhydrogentartrat

**Kaliumhydrogentartrat** (*kremortartari*, *vinstein*) er et salt av vinsyre med kjemisk formel KC4H5O6. Den urene formen kalles argol og er et biprodukt som krystalliseres ut ved gjæring av vin. Bruksområder er blant annet i matlaging til å stabilisere pisket eggehvite som skal røres inn. Kremortartari brukes også for å hindre krystallisering av sukker i sukkertøy, det brukes i kommersiell trolldeig og det er en av ingrediensene i bakepulver.   

Kaliumhydrogentartrat har lakserende egenskaper. En studie som blant annet undersøkte effekten av ren tartarsyre på tykktarmsfunksjon, fant en god mykgjørende effekt på avføring og nedsatt transittid gjennom tarmen ved inntak av 5g kaliumhydrogentartrat. Innholdet av tartarsyre er særlig stort i rosiner (ca. 20-25g per kg). Det er grunn til å tro at den gunstige effekten rosiner har på hard avføring skyldes både høyt innhold av fiber og tartarsyre. I tillegg til rosiner, druer og vin har tamarind høyt innhold av tartarsyre.

## Kilder
*
Loose Ends

***Loose Ends*** er en bok skrevet av Greg Cox. *Loose Ends* er basert på TV-serien *[[Roswell (TV-serie)|Roswell]]*. Boken er foreløpig ikke oversatt til norsk.

## Handling

Det hele startet som en uskyldig tur til Carlsbad Caverns for å slappe av, men nå angrer «Max», «Isabel», «Michael», «Liz» og «Maria» at de fikk ideen. Flere hundre meter under jorden, i hulenes souvernirbutikk bli «Liz» sjokkert over å se noen hun ikke regnet med å se noen gang mer &ndash; mannen som skjøt henne for lenge siden i kafeen «The CrashDown». Mannen gjenkjenner «Liz», og nå vil han drepe henne. Det er bare det at ingen vet hvorfor...
Liste over stortingsrepresentanter 1928–1930

**Liste over alle [[Stortinget|stortingsrepresentanter]] i perioden [[1928]] til [[1930]]**.  Listen omfatter alle som ble valgt fast til
Stortinget.

Det var totalt 150 representanter, fordelt med 59 til Arbeiderpartiet,
30 til Venstre, 29 til Høyre, 26 til Bondepartiet, 3 til Norges Kommunistiske Parti,
2 til Det Frisinnede Venstre og 1 til Arbeiderdemokratene.
 	

## Landkretser

### Østfold fylke

### Akershus fylke

### Oslo

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finnmark fylke

## Bykretser

### Halden, Sarpsborg, Fredrikstad, Moss, Drøbak

### Hamar, Kongsvinger, Lillehammer, Gjøvik ([[Kjøpstedene i Hedmark og Oppland fylker]])

### Hønefoss, Drammen, Kongsberg

### Notodden, Skien, Porsgrund, Brevik, Kragerø, Risør, Arendal, Grimstad

### Holmestrand, Horten, Tønsberg, Sandefjord, Larvik

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondhjem, Levanger

### Bodø, Narvik, Tromsø, Hammerfest, Vardø, Vadsø

## Referanser

## Litteratur
* 
* 

## Eksterne lenker
* Norsk samfunnsvitenskapelig datatjeneste
* kildevilkår
"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
François de Meez

**François de Meez** (død 7. mars 1444) var en av Den katolske kirkes kardinaler. Han var biskop av Genève.

Han ble kreert til kardinal (*[[pseudokardinal]]*) den 12. oktober 1440 av motpave Felix V, med *[[San Marcello al Corso]]* som tittelkirke.

## Eksterne lenker
* Biografi på The Cardinals of the Holy Roman Church
Arne Fliflet

**Arne Fliflet** (født 1946) er en norsk høyesterettsadvokat og tidligere sivilombudsmann. Han ble cand.jur. i 1971 og var universitetslektor i rettsvitenskap ved Universitetet i Oslo og dommerfullmektig i Førde i Sunnfjord fra 1974 til 1975. Fra 1975 til 1990 var han advokat både i offentlig tjeneste og i privat praksis og ble høyesterettsadvokat i 1978. Han arbeidet hos Regjeringsadvokaten fra 1976 til 1986, avbrutt av et studieopphold i London i 1979 og tjeneste som statsadvokat ved Eidsivating statsadvokatembeter fra 1980 til 1981. I 1981 representerte han Landbruksdepartementet i den kjente Isene-dommen (Rt. 1981 s. 745), som staten tapte. Han var partner hos Advokatfirmaet Thommessen fra 1987 til han ble sivilombudsmann i 1990. Han ble gjenvalgt av Stortinget fem ganger og er lengstsittende sivilombudsmann i Norge. 

I 1997 ble han utnevnt til kommandør av St. Olavs Orden for sin tjeneste som sivilombudsmann.

Han gikk av som sivilombudsmann ved nyttår 2013.

## Referanser


## Bibliografi
**Statsrett i et nøtteskall*. 2020. ISBN 9788205484467
**Statsforfatningen i Norge*. 2017. ISBN  9788215017648
**Statsforfatningen i Norge.* 10. utg. Universitetsforlaget 2006. ISBN 9788215009896
* *Grunnloven kommentarutgave*. Universitetsforlaget 2005. ISBN 9788251839624
**Studiehefte i statsforfatningsrett. Spørsmål og øvingsoppgaver.* Universitetsforlaget 1994. ISBN 9788200039303
**Studiebok i statsforfatningsrett. Kilder og debattstoff fra stats- og rettspraksis.* Universitetsforlaget 1998. ISBN 9788200126881

## Eksterne lenker
* Biografi hos Sivilombudsmannen
No Good Deed (Roswell)

***No Good Deed*** er en bok fra 2001 skrevet av Dean Wesley Smith og Kristine Kathryn Rusch, utgitt i USA av Pocket Books, en del av forlagshuset Simon & Schuster. *No Good Deed* er basert på TV-serien ''Roswell''. Boken er (per 2024) ikke oversatt til norsk.

## Handling
Handlingen i boken spiller videre på en episode i sesong 2 av TV-serien, hvor «Max» lurte seg inn på sykehuset og helbredet alvorlig syke barn. En desperat far kidnapper «Michael», som han tror kan helbrede datteren.

## Referanser
Jan de Raguse

**Jan de Raguse** (født mellom 1390 og 1395 i Ragusa i Dalmatia, død 1443) var en kardinal i den katolske kirke. Han var biskop av Argesch i Valakia. Han tilhørte Dominikanerordenen.

Han ble kreert til kardinal *([[pseudokardinal]])* den 12. oktober 1440 av motpave Felix V.

## Referanser
Denis de Moulin

**Denis de Moulin** (død 1447) var en av Den katolske kirkes kardinaler. Han var erkebiskop av Paris i Frankrike. 

Han ble kreert til kardinal *([[pseudokardinal]])* den 12. november 1440 av motpave Felix V.

## Referanser
6. divisjon (Norge)

**6. divisjon** var en norsk infanteridivisjon, satt opp i 1916. Den er mest kjent for innsatsen ved felttoget i Norge i 1940. Etter kapitulasjonen ble divisjonen demobilisert, men etter frigjøringen ble divisjonens stab opprettet i Sør-Norge og overført til Narvik i 1954. I 2002 ble divisjonen avløst av 6. divisjonskommando.

## Sjefer
* Carl Gustav Fleischer
* Kristian Løken
* Otto Munthe-Kaas
* Arne Dagfin Dahl
* Hans Reidar Holtermann

## Historie
6. divisjons historie kan spores tilbake til 1897 og Tromsø stifts Forsvar. Hærordningen av 1909 medførte at 6. brigade ble bygget opp, som ble til 6. divisjon i 1916.

Standkvarteret for divisjonen ble lagt til Harstad.

Fra 1. juli 1939 ble Hålogaland flyavdeling (HFA) opprettet på Bardufoss og underlagt divisjonen.

6. divisjons historie er først og fremst knyttet til kampene ved Narvik i 1940. Ved Tysklands overfall på Norge 9. april ble store deler av landet hærtatt, også Narvik. Divisjonssjefen generalmajor Carl Gustav Fleischer mobiliserte for offensive operasjoner mot okkupanten, og dro i gang et felttog sørover mot Narvik. I samvirke med britiske, franske og polske styrker gikk 6. divisjon i harde kamper med okkupasjonsmakten, og 28. mai ble Narvik gjenerobret. På grunn av tilstanden i Frankrike måtte Narvik oppgis av allierte styrker like etter.

Divisjonen ble demobilisert, og satt opp igjen etter krigen. Den holdt først til i Sør-Norge, men ble overflyttet til Narvik i 1954. 1. september 1971 gjenoppsto 6. divisjon med stab i Harstad. I 1991 ble divisjonsstaben flyttet til Heggelia leir i indre Troms. I 1996 ble 6. divisjon på ny avdelingens navn, til divisjonen ble nedlagt med HSTY i 2009.

## Våpengalleri
Avdelingsmerkene brukt av 6. divisjon.

File:Coat of Arms of the Norwegian 6th Division (Troms Land Defence).svg|Første mellom 1955 og 1957
File:Coat of Arms of the Norwegian 6th Division (1979).svg|Andre mellom et ukjent år før 1979 og 1983
File:Coat of Arms of District Command Nord-Norge (6. Divisjon).svg|Tredje mellom 1983 og 1991
File:Coat of Arms of Troms Land Defence (6th Division).svg|Fjerde mellom 1991 og 2009


## Referanser


## Litteratur
* 

## Eksterne lenker
* «6. Divisjon» på Lokalhistoriewiki
Jean d’Arces

**Jean d'Arces** (død 1454) var en av Den katolske kirkes kardinaler. Han var erkebiskop av Tarentaise i Frankrike. 

Han ble kreert til kardinal *([[pseudokardinal]])* den 4. april 1444 av motpave Felix V. 

Senere, i 1449 godtok pave Nikolas V ham som kardinal.

## Referanser
Forband

Et **forband** er en sammensatt, stor militær landorganisasjon, som en brigade, divisjon, korps, armé eller armégruppe. Forband og avdelinger er ulike begreper; en avdeling er en ensartet organisasjon (for eksempel en panserbataljon eller et infanterikompani), mens et forband er en samling av separate avdelinger.

Det minste forbandet regnes vanligvis for å være brigaden, men avdelinger kan samles i mindre organisasjoner (for eksempel bataljonsstridsgrupper eller kompanistridsgrupper) for å løse spesifikke oppdrag.

Forband kan også referere til militære øvingskonsepter hvor avdelinger (ned til lagsnivå) virker sammen (for eksempel en feltskytebane hvor et lag, oppsatt med ulike våpen, bekjemper det samme mål: I motsetning til regulære skytebaner hvor man kun øver enkeltmannsferdigheter.)

## Hierarki
Ifølge standarden *NATO APP-6A* gjelder følgende forbandshierarki i NATO:
* region XXXXXX
** armégruppe XXXXX
*** armé XXXX
**** korps XXX
***** divisjon XX
****** brigade X

## Eksterne lenker
*
Yves Saint-Laurent

**Yves Henri Donat Mathieu Saint-Laurent** (1936–2008) var en fransk motedesigner.

Han overtok sjefsstillingen i Dior etter at Christian Dior døde i 1957. Denne stillingen hadde han frem til 1960, da Saint-Laurent grunnla sitt eget motehus. Dette ble overtatt av Gucci 1. november 2002.

## Referanser


## Eksterne lenker
* 
* 
* 
*  Pierre Bergé Yves Saint Laurent Foundation
Kløvendal

**Kløvendal** (engelsk original: Rivendell) eller **Imladris** på Sindarin er et fiktivt sted fra J.R.R. Tolkiens verden Midgard. Det er en av alvenes utposter i Midgard. Den blir av og til referert til som *det siste hjemlige hus øst for havet*, noe som spiller på Valinor, som er vest for havet. Kløvendal ble grunnlagt av halvalven Elrond i Midgards andre tideverv (mellom 4000 og 5000 år før hendelsene som er omtalt i *[[Ringenes herre]]*). Utenom Elrond selv er andre viktige alver som bodde der blant andre Arwen Úndomiel og Glorfindel.

Det Sindarinske navnet for Kløvendal (som er oversatt derfra) er **Imladris**, som betyr *kløvet dyp kløft/dal*.

Kløvendal ligger på kanten av en trang kløft hvor elva Bruinen renner gjennom (en av de viktigste inngangene til Kløvendal er via et vadested over Bruinen ikke langt unna), men var godt gjemt i sumpmarken og åsene ved foten av Hithaeglir eller Tåkefjellene.

## Handling
I boka *[[Hobbiten]]* (også av Tolkien), stopper hobbiten Bilbo Lommelun og følget med 13 dverger (blant dem Thorin Eikenskjold) i Kløvendal, og tar en pause i ferden til Ensomfjellet. Bilbo stopper også der på veien tilbake til Hobsyssel sammen med Gandalf Grå.

I *[[Ringenes herre]]* reiser hobbiten Frodo Lommelun og hans fire følgesvenner til Kløvendal med den ene ringen. Der møter de Bilbo, som trakk seg tilbake dit etter sin 111. fødselsdag for å bruke tiden sin til å tenke ut en måte å avslutte boken på *Fram og tilbake igjen*. Flere andre alver, dverger og menn hadde også ankommet Kløvendal i forskjellige ærend; men på Elronds rådsmøte lærte de at egentlig var alle deres ærender viklet sammen med hva som kom til å skje med den ene ringen. De måtte bestemme det der og da. Det endte med at hobbiten Frodo avgjorde hele saken ved å ta på seg oppgaven med å bære ringen til Dommedagsberget.

## Annen bruk
UiT Norges arktiske universitets spillklubb heter Imladris, oppkalt etter Kløvendals alviske navn.

## Litteratur


## Referanser
Steinalderen

**Steinalderen**, eller **stenalderen**, er en betegnelse på den epoken i menneskehetens historie da man hovedsakelig brukte egger av stein til å kutte med. Kuttende egger av metall var ennå ikke i bruk. Steinalderen deles gjerne inn i tre perioder:

* *[[Paleolitikum]]* (i Norge ca. 2 millioner–&nbsp;f.Kr.), 
* *[[Mesolitikum]]* (i Norge ca. –&nbsp;f.Kr.) og 
* *[[Neolitikum]]* (i Norge ca. –&nbsp;f.Kr.). 

Med begrepet neolitikum betegner man den perioden i steinalderen hvor før-metallurgiske befolkninger tar i bruk dyrking og husdyrhold (jordbruk).

Steinalderen hadde ulik varighet i de forskjellige deler av verden, og lå for eksempel i Midtøsten –&nbsp;år forut for den norske dateringen (se infoboks til høyre).

Perioden er den første i menneskets historie hvor man ser utstrakt bruk av teknologi, og en spredning av mennesker til tidligere ubebodde områder. Den ender med utviklingen av jordbruket, domestisering av dyr og smelting av kopper. Den kalles en prehistorisk periode, i den betydning at den var forut for den nedskrevne historie. 

Man tok i bruk en rekke materialer. Noen steinsorter, som f.eks. flint, ble formet eller knakket for å lage skjæreredskaper og våpen, mens andre steinsorter som basalt og sandstein ble brukt til å lage kverner og andre redskaper. Tre, bein, skjell og horn ble også mye brukt. Når det er steinen som har gitt perioden navn skyldes dette at det er det materialer som bevares best og som dermed har satt mest spor etter seg. Mot slutten av perioden tok man også i bruk keramikk. 

Steinalderen er den første perioden i treperiodesystemet, der bronsealderen og jernalderen utgjør de to andre. Den ble videre delt inn i de tre underperiodene nevnt ovenfor av John Lubbock i boken *[[Pre-historic Times]]* fra 1865, en klassiker innen forskningen på forhistorisk tid. De tre underperiodene er ytterligere inndelt i enda mindre underperioder.

## Se også

*Steinalderen i Norge
Levanten

**Levanten** er et historisk geografisk begrep som viser til et stort område i Sørvest-Asia sør for Taurus-fjellene, begrenset av Middelhavet i vest, den nordlige Arabiske ørken og Mesopotamia i øst. 

Levanten inkluderer ikke Anatolia (selv om Kilikia til tider kan ha vært regnet med), Kaukasus-fjellene eller noen del av den Den arabiske halvøya. Sinaihalvøya er noen ganger inkludert, men mer regnet som et mellomliggende perifert eller marginalt område som dannet en landbro mellom Levanten og det nordlige Egypt. De nåværende landene og områder som svarer til Levanten er Syria, Libanon, Jordan, Israel og Palestina.

## Etymologi

*Levanten* betød først østen eller middelhavslandene øst for Italia. 
Ordet kommer opprinnelig fra latin *levare*, «oppgående sol», dvs. «øst». Tilsvarende etymologi finner man i gresk Ἀνατολή (*Anatolē*, Anatolia), i tysk *Morgenland*, i fransk *levant* «stigning, reise seg eller stå opp», det er der sola står opp, i italiensk «Riviera di Levante», liguriakysten øst for Genova, i spansk *Levante* og katalansk *Llevant*, «plassen hvor sola står opp». Jamfør norsk bruk av Orienten som kommer fra latin *oriens*, «øst» og *orior*, «reise», altså landet der sola står opp.

Levanten har gjennom tidene skiftet betydning. Opprinnelig betød det de europeiske innbyggerne i Orienten, men har nå skiftet betydning til regionale innfødte og minoritetsgrupper.

På 1700- og 1800-tallet betød *Levanten* hele det tyrkiske riket. Henrik Wergeland bruker det i visen om briggen Jonas Anton Hielm fra 1839 i den betydningen: «Nu kan vi seile hvor vi vil,
Levanten fra, Levanten til.»
Etter første verdenskrig skiftet *Levanten* betydning til «Østerland».

I Europa etter første verdenskrig faller Det osmanske riket og  området *Levanten* blir forminsket til Syria. Mellom 1920 og 1945 ble det brukt om det franske mandatet for Syria og Libanon, og har etter det gått over til å bety de vestlige områder av den fruktbare halvmåne. De naturlige grensene for *Levanten* er i nord Taurusfjellene, i nordøst gressletten mellom Eufrat og Tigris kjent som *Jazira* (øya), i øst og sør til den syriske og arabiske ørkenen, i sørvest til Sinaihalvøya og med Middelhavet i vest. Området er omtrent like stort som Italia og er omtrent sammenfallende med de nåværende statene: Syria, Libanon, Israel, Jordan og Staten Palestina.

## Se også
* Den islamske staten Irak og Levanten

## Referanser
Luís Gonçalves de Amaral

** Luís Gonçalves de Amaral ** (død 10. februar 1444) var en av den katolske kirkes kardinaler. Han var biskop av Viseu i Portugal. 

Han ble kreert til kardinal *([[pseudokardinal]])* den 4. april 1444 av motpave Felix V.

## Referanser
Lett tungvekt

**Lett tungvekt** er en vektklasse som brukes innen boksing og andre kampsporter.

## Vekt
### Menn

### Kvinner

## Kjente boksere i denne vektklassen
*Archie Moore
*Ezzard Charles
*Ole Klemetsen

## Se også
*Lett tungvekt (MMA)
Aleksander Hetland

**Aleksander Rognerud Hetland** (født 1982) er en norsk tidligere svømmer som representerte Bærumsvømmerne. Han ble europamester i 2009 og verdensmester i 2012, og hadde sin styrke i medleyøvelsene.

Under kortbane-VM i 2004 tok Hetland 4.-plass på 100 meter medley, og satte samtidig ny norsk rekord med tiden 54,44.

Under kortbane-EM i Debrecen, Ungarn i 2007 tok Hetland 2.-plass på 50 meter bryst med tiden 26,95, og satte ny nordisk og norsk rekord i forsøket med tiden 26,95. Denne tiden forbedret han senere til 26,64 da han tok nok en sølv medalje under kortbane-EM i Rijeka, Kroatia i 2008.

Under kortbane-EM i Istanbul, Tyrkia i 2009 svømte Hetland inn til gull på 50 meter bryst. Med tiden 26,19 satte han også ny norsk rekord og nordisk rekord. I perioden 1998-2001 var han elev ved Norges Toppidrettsgymnas i Bærum.

Han ble i 2023 byråleder for det Oslo-baserte reklamebyrået Smeh, som eies av blant andre Petter Stordalen. 

## TV-opptredener
Hetland vant *[[Mesternes Mester]]* i 2015.

I 2019 deltok Hetland i ''Skal vi danse'' og vant dansekonkurransen på TV2 sammen med proffdanser Nadya Khamitskaya Andersen.

Høsten 2022 var han med på *[[Skal vi danse: All Stars]]*. Denne gangen danset han med proffdanser Helene Spilling, og kom på tredjeplass.

## Meritter
### Internasjonale meritter

## Rekorder

## Medaljer i norske mesterskap

## Referanser


## Eksterne lenker
* 
* 
*
Kanvas

**Kanvas** (også skrevet kanevas el. canvas/canevas) er et ekstremt slitesterkt tekstil opprinnelig vevd av hampfibre. Moderne kanvas lages normalt av bomulls- eller linfibre, men har sin historiske opprinnelse som betegnelse på vevd stoff av hamp. Kanvas skiller seg fra andre bomullsstoffer som denim og gabardin ved at det er renvevd (toskaftbinding) og ikke kipervevd.

## Etymologi
Ordet kanevas er hentet fra fransk *canevas* og latin *canapaceus* som betyr «laget av hamp», som har sin opprinnelse i gresk κάνναβις (kannabis).

## Bruk
Kanvas brukes til seil, telt, ryggsekker, presenninger og andre tekstilprodukter som må være stabile. Det er også populært blant kunstnere som typisk maler på et større eller mindre kanvas strukket over en blindramme av tre. Kanvas som er montert på en ramme kalles gjerne *lerret* (selv om dette egentlig bare refererer til tekstilen). Kanvas brukes også i moteprodukter; i håndvesker, bærebager for datamaskiner og i sko som Converse og Vans.

Kanvas er blitt det vanligste medium for oljemaling. Et av de eldste oljemaleriene på kanvas er det franske bildet «Madonna med engler» fra omkring 1410 som finnes i Gemäldegalerie i Berlin.

Åpenvevd kanvas stivet med appretur særlig bruk som grunnvev for broderier, mens *stramei* til samme formål er laget i lin eller bomull.

Mattene som brukes i bokse- og bryteringen kalles kanvas og uttrykket «bli sendt i kanvasen» betyr «å bli slått ut» og «tape en kamp».

Kanvas ble tidligere også brukt som bærelag i bildekk og et velbrukt gummidekk var «slitt helt inn til kanvasen».

Å fremstille kanvas fra bomull ble ikke populært før Eli Whitney oppfant en rensemaskin for bomull (*«cotton gin» = en maskin som fjerner frø, skall og andre små objekter fra bomullsfibrene*) ettersom rensing av bomullsfiber var en arbeidskrevende prosess.

## Se også
* Lerret

## Eksterne lenker
*
Racecourse Ground (Derby)

**Racecourse Ground**, også kjent som **The County Ground**, er en tidligere fotballbane i Derby, England. 

The Racecourse var hjemmebanen til Derby County fra 1884 til 1895 da laget flyttet til sin nye arena Baseball Ground.

I 1886 ble omkampen i FA-cupen mellom Blackburn Rovers og West Bromwich spilt på denne banen, og det var første gang at en FA-cupfinale ble spilt utenfor London. Blackburn vant denne omkampen 2-0.

Det har også blitt spilt en landskamp på Racecourse Ground. Den 9. mars 1895 vant  9-0 over  i det britiske fotballmesterskapet.

The Racecource er først og fremst kjent som en cricketbane, og har vært hjemmebane til Derbyshire County Cricket Club siden 1871.
ULTIMA Oslo Contemporary Music Festival

**ULTIMA Oslo Contemporary Music Festival ** er en årlig musikkfestival for samtidsmusikk og relaterte kunstarter.
Festivalen finner sted hvert år i september–oktober. 

Foreningens formål er å arrangere en årlig internasjonal samtidsmusikkfestival på høyt kunstnerisk nivå i Oslo.
Fundamentet for festivalen er medlemmenes koordinering av ressurser. 

Ultima ble etablert i 1990 da Foreningen Ny Musikk arrangerte Verdensmusikkdagene i Oslo, men den første festivalen ble avholdt høsten 1991.
Initiativtakere var Knut Høyland (NRK), Geir Johnson (Ny Musikk), John Persen (Norsk Komponistforening), Jostein Simble (Musikkinformasjonssenteret)  og Helge Skansen (Ny Musikk). I utgangspunktet ble Ultima etablert som et spleiselag mellom 16 &ndash; seinere 17 &ndash; musikkinstitusjoner, men etterhvert fikk festivalen offentlig støtte, bl.a. gjennom Norsk kulturråd og Oslo kommune. Den viktigste finansieringskilden de første ti årene var likevel oljeselskapet FINA Exploration, som inngikk en mangeårig sponsoravtale med festivalen, fra begynnelsen til 1999. 

Fra 2006 til 2017 var festivalen en knutepunktinstitusjon med finansiering av Kulturdepartementet (60%) og  Oslo kommune (40%). Ordningen ble lagt ned i 2018.    

Direktører for Ultima har vært:
*John Persen (1990&ndash;94)
*Åse Hedstrøm (1994&ndash;98)
*Geir Johnson (1998&ndash;2008)
*Lars Petter Hagen (2009&ndash;2010)
*POING og Luca Francesconi (2011)
*Lars Petter Hagen (2012–2017)
*Thorbjørn Tønder Hansen (2018–2022)
*Heloisa Amaral (2023-)

## Eksterne lenker
* 
*
Otto von Porat

**Otto Wessel von Porat** (født 29. september 1903 i Pjätteryd i Sverige, død 14. oktober 1982 i Bærum) var en norsk bokser. Han er med sitt gull i 1924 den eneste nordmann som har vunnet OL-gull i boksing.

I en alder av 20 år, med en høyde på 1,90 meter og en tyngde på 90&nbsp;kg ble han OL-mester i tungvekt (over 79,4&nbsp;kg) i OL i 1924. I finalen beseiret han danske Søren Petersen. Det var femten boksere fra 11 nasjoner som stilte i den tyngste vektklassen som ble avviklet i perioden 16. til 20. juli 1924.

Han var med i Oslo Atletklub og ble også norgesmester i samme klasse årene 1924 og 1926, foruten å bli nordisk mester i 1923. I 1926 innledet han en proffkarriere i USA, hvor han vant 38 av drøyt 50 kamper. Porat ga seg som proffbokser i 1934. Han hadde flere oppvisningskamper i Norge på begynnelsen av 1930-tallet for å fremme boksesporten.
Etter at han la hanskene på hylla drev han sommerskoler for barn i mange år, sammen med kona Gerd. Han jobbet også som lærer i gymnastikk ved Oslo handelsgymnasium, og underviste i boksing ved politihøgskolen etter at han hadde lagt opp.

Porat var på morssiden av slekten Wessel, fetter av filosofen, forfatteren og fjellklatreren Peter Wessel Zapffe. Han var på farssiden etterkommer i 7. ledd av Dietrich von Porat, fektemester ved det svenske hoff på 1600-tallet.

## OL-medaljer
* 1924  Paris -  **Gull** boksing, tungvekt  Norge
__NOTOC__
## Utgivelser
* 
* 
* 
* *Gullmedaljen* (1954, ungdomsroman)

## Referanser


## Eksterne lenker
* 
* .
Piggfinnefisker

* abborfisker
* Acanthuroidei
* Callionymoidei
* Caproidei
* dvergsolabborer
* Gobiesocoidei
* Icosteoidei
* Kurtoidei
* kutlingfisker
* Labroidei
* labyrintfisker
* makrellfisker
* Notothenioidei
* slangehodefisker
* Pholidichthyoidei
* Scombrolabracoidei
* sil- og fjesingfisker
* slimfisker
* Stromateoidei
* Zoarcoidei

**Piggfinnefisker** (*Perciformes*; fra gresk: *perke* = «abbor» og latin, *forma* = «form») er den største orden av fisk, med over 1/3 av artene. Den består av 20 underordener.

De fleste familier i mange av underordnene er ikke definerbare når det gjelder felles egenskaper, så det kan hende piggfinnefisk ikke er monofyletiske. Gruppen tilhører piggfinnede fisker, og navnelikheten gjør at de lett forveksles med denne.

De fleste piggfinnefisker lever i grunt saltvann, mens rundt 2000 arter (for eksempel ciklider) normalt bare finnes i ferskvann, og rundt 2200 arter finnes i ferskvann i minst en del av livssyklusen.

Vanlige piggfinnefisk i Norge er bl.a. makrell, berggylt, leppefisker, abbor, gjørs og hork.

Disse fiskene mangler fettfinne. Bukfinnene, med én pigg og fem myke stråler, sitter langt fremme. Brystfinnene sitter på sidene.

## Eksterne lenker
*
Midthavsrygger

**Midthavsrygger** er lange undersjøisk fjellrygger som stiger 1–3&nbsp;km over havbunnen hvor det veller opp lava. 

Midthavsrygger finnes i Atlanterhavet (Den midtatlantiske ryggen), Indiahavet og i sørlige Stillehavet. Ryggene kan være omkring 1500&nbsp;km brede og strekker seg gjennom hele lengden av verdenshavene. De har vanligvis en dybde på omtrent 2600 meter og stiger omtrent 2000 meter over den dypeste delen av et havbekken, det vil si i et avgrenset havområde. Noen steder bryter de gjennom havflaten som vulkanske øyer, eksempelvis Island og Jan Mayen.

Midthavsryggene er de yngste delene av jordens og havbunnens overflate. Her stiger magma opp og størkner til ny havbunnskorpe. Magmaen er svært tyntflytende og lettsmeltet. Når ny smeltet lava trenger opp gjennom midthavsryggen og størkner, vil den allerede eksisterende havbunnen bli presset ut til begge sider av midthavsryggen. Slik foregår havbunnsspredning. På denne måten vil havbunnen være et speilbilde om midthavsryggen. Hastigheten for spredning av havbunnen bestemmer morfologien til toppen av midthavsryggen og dens bredde i et havbekken. Dette fenomenet ble oppdaget ved studier av paleomagnetisme. Framstillingen av ny havbunns- og oseanisk litosfære er et resultat av oppstrømning av mantelen ved den lineære svakheten mellom skilleplatene som svar på plateseparasjon, og skaper ny oseanisk skorpe og litosfære ved avkjøling.

Midthavsryggene i verden er forbundet og danner et sammenhengende globalt system av midthavsrygger som er en del av hvert hav, noe som gjør det til den lengste fjellkjeden i verden. Den sammenhengende fjellkjeden er &nbsp;km lang (flere ganger lengre enn Andesfjellene, som er den lengste kontinentale fjellkjeden), og den totale lengden på det oseaniske ryggsystemet er &nbsp;km lang.

## Se også
* Platetektonikk
* Paleomagnetisme
* Havbunnsspredning

## Referanser


## Eksterne lenker

* 
* En forklaring av relevante tektoniske krefter , *Tectonic-forces.org*
* Mid-Oceanic ridge, like baseball seam, *The Dynamic Earth, USGS*
Banshee

**Banshee** eller **Bean Sídhe** er en mytisk skapning som dukker opp i irsk og skotsk folklore. 

Navnet er satt sammen av de gæliske ordene *bean* (kvinne) og *sidhe* (fe), og betyr følgelig *kvinnelig fe*. Bansheene følger bestemte familier, og varsler et familiemedlems bortgang med sitt karakteristiske skrik. Opprinnelig gjaldt det bare familiene *O'Neill*, *O'Brien*, *O'Connor*, *O'Grady* og *Kavanagh*, men listen har blitt utvidet gjennom inngifte. Hvis flere banshee-er kommer sammen og hyler, er det et varsel på en viktig persons bortgang. Bansheen er alltid ei kvinne som hovedsakelig inntar en av tre former; som ung kvinne, som staselig dame eller som gammel hurpe. Det hender også at hun blir sett mens hun vasker de blodflekkete klærne til den som skal gå bort, hun kalles da *bean-nighe* (vaskekone).
Liste over stortingsrepresentanter 1931–1933

**Liste over alle [[Stortinget|stortingsrepresentanter]] i perioden [[1931]] til [[1933]]**.  Listen omfatter alle som ble valgt fast til
Stortinget.

Det var totalt 150 representanter, fordelt med 47 til Arbeiderpartiet, 40 til Høyre, 33 til Venstre, 25 til Bondepartiet, 4 til Frisinnede Venstre (hvorav 1 valgt på fellesliste med Høyre) og 1 til Arbeiderdemokratene.

## Landkretser

### Østfold fylke

### Akershus fylke

### Oslo

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finnmark fylke

## Bykretser

### Halden, Sarpsborg, Fredrikstad, Moss, Drøbak

### Hamar, Kongsvinger, Lillehammer, Gjøvik ([[kjøpstedene i Hedmark og Oppland fylker]])

### Hønefoss, Drammen, Kongsberg

### Notodden, Skien, Porsgrunn, Brevik, Kragerø, Risør, Arendal, Grimstad

### Holmestrand, Horten, Tønsberg, Sandefjord, Larvik

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondheim, Levanger

### Bodø, Narvik, Tromsø, Hammerfest, Vardø, Vadsø

## Referanser


## Litteratur
* 
* 

## Eksterne lenker
* Norsk samfunnsvitenskapelig datatjeneste
* kildevilkår
"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
Bjøro Håland

**Bjøro Håland** (født 1943) er en norsk sangartist, mest kjent fra country-sjangeren.

Bjøro ble født på en liten gård kalt Håland, og vokste opp sammen med fem søsken. Hans scenedebut var da han var fem år gammel.  Da han fylte 17 år, emigrerte han til USA.  Der jobbet han som snekker og sang i barer.  Han møtte sin kone Liv i Brooklyn, og de flyttet tilbake til Norge i 1966.

Hans første plateinnspilling var i 1970. Til sammen har han gitt ut 23 album som er solgt i fire millioner eksemplarer. Liv og Bjøro Håland var initiativtakere til musikkfestivalen Dark Season i Kristiansand. 

Liv Håland ble akutt syk og måtte gjennom en hasteoperasjon på Rikshospitalet i Oslo. Etterhvert ble hun flyttet til intensivavdelingen på Sørlandet sykehus i Kristiansand hvor hun døde 14. september 2021 etter kort tids sykeleie. 

Bjøro Håland ble i 2012 utnevnt til ridder av 1. klasse av Den Kongelige Norske Fortjenstorden «for sitt arbeid med å fremme de mellomfolkelige forbindelser mellom Norge og USA, særlig innen musikk.»

## Diskografi
### Album
* *[[To My Friends]]* (1979)
* *[[Wembley 1980]]* (1980) med Anne Engh & Country Snakes
* *[[Adios Amigo]]* (1980)
* *[[My Nashville Album]]* (1981)
* *[[Ol' Flames]]* (1981), Anne Engh & Country Snakes
* *[[Bjøro Håland (album)|Bjøro Håland]]* (1982)
* *Walk On By (1982)*
* *[[Mitt Julealbum]]* (1983)
* *[[On Tour]]* (1983)
* *[[Min stetson og gitar]]* (1984)
* *[[Just For You (album)|Just For You]]* (1984)
* *[[Bjøro Håland '87]]* (1987)
* *[[By Request]]* (1988)
* *[[Rett fra hjertet (Bjøro Håland-album)|Rett fra hjertet]]* (1989)
* *[[Nashville - Here We Go Again]]* (1990)
* *[[The Door to My Heart]]* (1995)
* *[[Dialing on That Telephone]]* (1997) med John Brack
* *[[Blue Sky]]* (2000)
* *[[Mine Salmer]]* (2004)
* *[[Diamonds Are Forever (album)|Diamonds Are Forever]]* (2007)
* Tracks (2017) 

### Singler
* *Nattvakt i banken/Oksedragar-song* (1978)
* *Blue Canadian Rockies* (1995)
* *The Yodelin' Blues* (1995)
* *The Door* (1996)
* *Blue Skies* (2000)

### '''Samleplater'''

* *[[Bjøro Håland (1981)|Bjøro Håland]]* (1981)
* *[[Bjøros Beste]]* (1986)
* *[[All the Best (Bjøro Håland-album)|All the Best]]* (1995)

## Referanser


## Eksterne lenker
* 
*